65-årige Lisbet Dahl skulle have spillet en af de store roller i Det Ny Teaters opsætning af musicalen 'Singing in the Rain'.Men der er ikke meget, der tyder på, at den populære stjerne kommer til at synge i regnen i denne omgang.
Ifølge SE & HØR ligger Lisbet Dahl nemlig på langs. Og dér skal hun blive liggende.
- Lægerne sagde, at hun skulle forholde sig fuldstændig i ro efter operationen, men det har hun haft svært ved. Hun vidste bedre end lægerne, siger teatrets direktør Niels-Bo Valbro til Se & Hør.
SE OGSÅ:
Lisbet Dahl har i flere år døjet med slidgigt og har tidligere gennemgået en operation i hofterne. Men denne gang var det ryggen, der skulle graves i.
Indtil videre er Marianne Mortensen sat ind som Lisbet Dahls afløser i rollen som sladderjournalisten Dora Bailey.